Ako nasadiť postroj na psa?
Psie postroje majú zvyčajne 2 spôsoby nasadzovania. Prvý sa nasadzuje na predné nohy a potom sa zapne na zátylku. Tieto postroje sú vhodné predovšetkým pre psy, čo vydržia chvíľu pokojne stáť. Druhý typ postroja sa zapína tak, že sa najprv nasadí cez hlavu a potom sa pretiahne popruh cez brucho a zapne na boku. Tento spôsob sa často používa v športových postrojoch.
Psy sa radi preháňajú v bahne i vode, takže sa čisteniu postroja pravdepodobne nevyhnete. Najlepší spôsob je nechať odmočiť nylonový postroj v nádobe s teplou mydlovou vodou a potom ho vyčistiť kefkou a nechať voľne uschnúť.